Romana Sutas un Aleksandras Beļcovas muzeja ekspozīcijā redzami dažādi minēto autoru mākslas darbi – gleznas, grafikas darbi, porcelāna trauku apgleznojumi, skices traukiem, scenogrāfijai un izrāžu kostīmiem. Aplūkojot piemērus, redzams, ka ikviens mākslas darbs sākas no līnijas. Tās savukārt veido noteiktu formu – siluetu. Īpaši izteiksmīgi tie ir melnbaltajos Romana Sutas tušas zīmējumos, (gan stājgrafikas darbos, gan grāmatu ilustrācijās).
Nodarbības laikā skolēniem, muzejā redzamajos mākslas darbos, būs jāsaskata silueti, jāsaprot, kas tos raksturo, un jāmēģina izprast, kā ar silueta palīdzību parādīt noteiktu pozu vai kustību. Iedvesmojoties no muzejā redzamajiem mākslas darbu sižetiem, nodarbības beigās skolēni veiks radošo darbu, kuru īstenos zīmēšanas vai aplikācijas tehnikā.
Nodarbības tēma saistīta ar mācību priekšmeta Vizuālā māksla 2. klases programmas parauga tēmu Siluets un kustība.
NORISES VIETA:
Romana Sutas un Aleksandras Beļcovas muzejs / Elizabetes iela 57a, dz. 26 (ieeja caur pagalmu, 5. stāvs), Rīga
BIĻEŠU CENAS:
Nodarbības vadīšana 5,00 EUR no grupas + ieejas biļete katram skolēnam 0,50 EUR (0,40 EUR – ja grupā ir vismaz desmit audzēkņi). Grupas vadītājam ieeja bez maksas.
MATERIĀLI LĪDZI ŅEMŠANAI:
krāsainie zīmuļi, flomāsteri, pasteļa krītiņi (pēc izvēles)